

**"Балалар мен жасөспірімдерге арналған өнімнің қауіпсіздігі туралы" Кеден одағының техникалық регламентіне (КО ТР 007/2011) өзгерістер енгізу туралы**

Еуразиялық экономикалық комиссия Кеңесінің 2022 жылғы 23 қыркүйектегі № 147 шешімі.

      2014 жылғы 29 мамырдағы Еуразиялық экономикалық одақ туралы шарттың 52-бабына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссия жұмысының регламентіне № 1 қосымшаның 29-тармағына сәйкес Еуразиялық экономикалық комиссия Кеңесі шешті:

      1. Кеден одағы Комиссиясының 2011 жылғы 23 қыркүйектегі № 797 шешімімен бекітілген "Балалар мен жасөспірімдерге арналған өнімнің қауіпсіздігі туралы" Кеден одағының техникалық регламентіне (КО ТР 007/2011) қосымшаға сәйкес өзгерістер енгізілсін.

      2. Осы Шешім ресми жарияланған күнінен бастап күнтізбелік 180 күн өткен соң күшіне енеді.

**Еуразиялық экономикалық комиссия Кеңесінің мүшелері**:

|  |  |  |  |  |
| --- | --- | --- | --- | --- |
| Армения Республикасынан | Беларусь Республикасынан | Қазақстан Республикасынан | Қырғыз Республикасынан | Ресей Федерациясынан |
| М. Григорян | И. Петришенко | С. Жұманғарин | А. Касымалиев | А. Оверчук |

|  |  |
| --- | --- |
|  | Еуразиялық экономикалық комиссия Кеңесінің 2022 жылғы 23 қыркүйектегі № 147 шешіміне ҚОСЫМША |

**"Балалар мен жасөспірімдерге арналған өнімнің қауіпсіздігі туралы" Кеден одағының техникалық регламентіне (КО ТР 007/2011) енгізілетін өзгерістер**

      1. 1-баптың 1-тармағында:

      а) бірінші абзацтағы "шыққан еліне қарамай" деген сөздер алып тасталсын;

      б) үшінші абзац "галантерея бұйымдары," деген сөздерден кейін "бір рет қолданылатын санитариялық-гигиеналық бұйымдар," деген сөздермен толықтырылсын.

      2. 2-бапта:

      а) жетінші абзац алып тасталсын;

      б) тоғызыншы абзацтан кейін мынадай мазмұндағы абзацпен толықтырылсын:

      "эпизодтық пайдалануға арналған бұйымдар - бұйымның таңбалауында тиісті ақпаратты көрсете отырып, аптасына 2 реттен артық емес 4 сағат бойы үздіксіз киюге арналған бұйымдар;".

      3. 5-бапта:

      а) 1-тармақтың үшінші абзацы "қолғаптар" деген сөзден кейін "(былғарыдан басқа)" деген сөздермен толықтырылсын, "бессаусақтар" деген сөзден кейін "(былғарыдан басқа)" деген сөздермен толықтырылсын;

      б) 2-тармақта:

      сегізінші абзац деген сөздермен толықтырылсын "(егер олар бұйымның үстіңгі жағын сәндік безендіруге арналған болса, пайдаланушының терісімен тікелей жанаспайтын бұйымдардың 2-ші қабатын әрлеу бөлшектері мен үстіңгі бөлшектерінің гигроскопиялығы айқындалмайды; киімде және астарлы бұйымдарда гигроскопиялылық үстіңгі материал үшін және астар үшін бөлек айқындалады)";

      тоғызыншы абзац "(киімде және астарлы бұйымдарда үстіңгі материал үшін және астар үшін бөлек айқындалады)" деген сөздермен толықтырылсын;

      мынадай мазмұндағы абзацпен толықтырылсын:

      "Конструкциясы (сарафандар, юбкалар, кеудешелер, қысқа шалбарлар) немесе материал құрылымы (бос тоқылған, кестелі) жағынан жоғары ауа өткізгіштік болжанатын бұйымдарда, сондай-ақ ауа алмасуды қамтамасыз ету үшін конструктивтік элементтері бар бұйымдарда "ауа өткізгіштігі" көрсеткіші бойынша сынақтар жүргізілмейді.".

      4. 6-баптың 2-тармағының бесінші абзацы мынадай редакцияда жазылсын:

      "- жасанды үлбірден (талшығы кем дегенде 80 % жүн талшығы салынған жасанды үлбірден басқа) және бүлдіршіндерге арналған қысқы аяқ киімдегі байкадан жасалған.".

      5. 9-баптың 2-тармағының үшінші абзацындағы "дистрибьютордың" деген сөз "сатушының" деген сөзбен ауыстырылсын.

      6. 11-баптың 1-тармағының екінші абзацындағы "дистрибьютор" деген сөз "сатушы" деген сөзбен ауыстырылсын.

      7. 12-баптың 2-тармағының үшінші абзацындағы "іш киімдер" деген сөздер "жаялық-іш киім (іш киім)" деген сөздермен ауыстырылсын.

      8. Көрсетілген техникалық регламентке № 1 қосымшада:

      а) 2-бағандағы 2-позицияда ", орындық " деген сөз алып тасталсын;

      б) 2-бағандағы 3-позицияда "іш киімдер" деген сөздер "жаялық-іш киім (іш киім)" деген сөздермен ауыстырылсын;

      в) 1-бағандағы 10-позицияда "спорттық," деген сөз алып тасталсын.

      9. Көрсетілген техникалық регламентке № 7 қосымша мынадай редакцияда жазылсын:

|  |  |
| --- | --- |
|  | "Балалар мен жасөспірімдерге арналған өнімнің қауіпсіздігі туралы" Кеден одағының техникалық регламентіне № 7 қосымша (Еуразиялық экономикалық комиссия Кеңесінің 2022 жылғы 23 қыркүйектегі № 147 шешімінің редакциясында) |

|  |  |  |
| --- | --- | --- |
| Көрсеткіштің түрі | Көрсеткіштің атауы | Көрсеткіштің сипаттамасы, норматив |
| 1 | 2 | 3 |
| Уыттылық көрсеткіштері | ішке қабылдаған кездегі жіті уыттылық | 5000 мг/кг көп |
| эксперименттік жануарлардың шырышты қабаттарына әсер ету | тітіркендіргіш әсер индексі – 0 балл |
| Сенсибильдеуші әсер | әсердің жоқтығы |
| in vitro баламалы әдістермен анықталған жалпы уытты әрекет | жоқ |
| Клиникалық көрсеткіштер | жергілікті тітіркендіргіш және аллергиялық әсер | 24 сағат бойы бір рет және 72 сағат бойы екі рет күнделікті қолдану кезінде болмауы |
| тазарту әрекеті (тек тіс щеткалары үшін) | Грин-Вермиллион бойынша ауыз қуысының гигиенасы индексінің бір рет тістерді бақылау арқылы тазалау кезінде бастапқы мәнінен кемінде 40%-ға төмендеуі |

      10.  Көрсетілген техникалық регламентке № 8 қосымша мынадай мазмұндағы 3 және 4-ескертпелермен толықтырылсын:

      "3. Қаптамадағы 2-қабатты киімдер мен бұйымдарда гигроскопиялық және ауа өткізу қабілеті үстіңгі материал үшін және астар материалы үшін бөлек айқындалады.

      4. 1 жастан асқан балалар мен жасөспірімдерге арналған, пайдаланушының терісімен тікелей жанаспайтын немесе шектеулі жанасатын (бұйымның үстіңгі жағы алаңының 10%-на дейін) бұйымдардың 2-ші қабатындағы әрлеу бөлшектері мен үстіңгі бөліктерінің гигроскопиялығы, егер олар бұйымның үстіңгі бөлігін сәндік безендіруге арналған болса, айқындалмайды.".

      11. Көрсетілген техникалық регламентке № 9 қосымшаның "2-ші қабат киімі және тігін бұйымдары" деген позиция мынадай редакцияда жазылсын:

|  |  |  |  |  |  |  |  |
| --- | --- | --- | --- | --- | --- | --- | --- |
| " | 2-ші қабат киімі және тігін бұйымдары:    үстіңгі материал    астар | 3    4 <4> | 3    4 | 3 <3>    4 | -    - | -    - | ". |

      12. Көрсетілген техникалық регламентке № 13 қосымшада:

      а) "1 жасқа дейін (пинеткалар: өлшемдері, мм: 95, 100, 105, 110, 115, 120, 125)", "1 жастан 3 жасқа дейін (бүлдіршін жасындағылар: өлшемдері, мм: 105, 110, 115, 120, 125, 130, 135, 140)", "3 жастан 5 жасқа дейін (кіші балалар: өлшемдері, мм: 145, 150, 155, 160, 165)" және "5 жастан 7 жасқа дейін (мектепке дейін: өлшемдері, мм: 170, 175, 180, 185, 190, 195, 200)" позициялар мынадай редакцияда жазылсын:

|  |  |  |  |  |
| --- | --- | --- | --- | --- |
| " | 1 жасқа дейін (пинеткалар: өлшемдері, мм: 95,  100, 105, 110, 115, 120, 125) | аяқ киімнің бір сыңарының салмағы, г:  пинеткалар (қыстықтан басқа)  қыстық пинеткалар | 60-тан артық емес  110-нан артық емес |  |
|  | 1 жастан 3 жасқа дейін (бүлдіршін жасындағылар: өлшемдері, мм: 105, 110, 115, 120, 125, 130, 135, 140) | аяқ киімнің бір сыңарының салмағы, г:  қыстық және көктемдік-күздік  жаздық  үйдікі  иілгіштігі, Н/см (Н) (қыстықтан басқа)5  аяқ киім өкшесінің биіктігі, мм:  жаздық және үйдікі  қыстық және көктемдік-күздік | 220-дан артық емес  120-дан артық емес  120-дан артық емес  6 (40)-тан артық емес      6-дан артық емес  10-нан артық емес |  |
|  | 3 жастан 5 жасқа дейін (кіші балалар: өлшемдері,  мм: 145, 150, 155, 160, 165) | аяқ киімнің бір сыңарының салмағы, г:  қыстық және көктемдік-күздік  жаздық  үйдікі  иілгіштігі, Н/см (Н) (қыстықтан басқа)5  өкшесінің биіктігі, мм | 300-ден артық емес  170-тен артық емес  130-дан артық емес  11 (100) -ден артық емес    10-нан артық емес |  |
|  | 5 жастан 7 жасқа дейін (мектепке дейін: өлшемдері, мм:170, 175, 180, 185, 190, 195, 200) | аяқ киімнің бір сыңарының салмағы, г:  қыстық және көктемдік-күздік  жаздық  үйдікі  иілгіштігі, Н/см (Н) (қыстықтан басқа)5  өкшесінің биіктігі, мм | 380-нен артық емес  200-ден артық емес  150-ден артық емес  11 (100) -ден артық емес    10-нан артық емес | "; |

      б) мынадай мазмұндағы 5-сілтемемен толықтырылсын:

      "5 Нормативтік мән белгіленгенге дейін "иілгіштігі" көрсеткіші бойынша қысқы аяқ киімді сынау жүргізілмейді.".

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК